CELEX: C2006/261/32
Language: sl
Date: 2006-10-28 00:00:00
Title: Zadeva C-378/06: Predlog za sprejetje predhodne odločbe, ki ga je vložilo Conseil d'Etat (Belgija) 12. septembra 2006 — Clear Channel Belgium SA proti mestu Liège

28.10.2006   
            
            
               SL
            
            
               Uradni list Evropske unije
            
            
               C 261/17
            
         Predlog za sprejetje predhodne odločbe, ki ga je vložilo Conseil d'Etat (Belgija) 12. septembra 2006 — Clear Channel Belgium SA proti mestu Liège
   (Zadeva C-378/06)
   (2006/C 261/32)
   Jezik postopka: francoščina
   Predložitveno sodišče
   Conseil d'Etat (Belgija)
   Stranke v postopku v glavni stvari
   
      Tožeča stranka: Clear Channel Belgium SA
   
      Tožena stranka: mesto Liège
   
      Intervenientka: J. — C. Decaux Belgium SA
   Vprašanja za predhodno odločanje
   
               1)
            
            
               Ali pogodba, opredeljena kot „koncesija za uporabo javnega dobra“, izključuje uporabo Direktive Sveta 92/50/EGS z dne 18. junija 1992 o usklajevanju postopkov za oddajo javnih naročil storitev (1), če ta pogodba ne glede na to, da javni organ svojemu sopogodbeniku podeli izključno pravico do uporabe reklamnih naprav v pridobitne namene, s katerimi so opremljene javnemu organu na razpolago dane mestne premičnine, predvideva, da sopogodbenik izvede določeno število storitev v korist slednjega (dajanje na razpolago mestnih premičnin in prostora za občinske objave)?
            
         
               2)
            
            
               Ali je lahko odplačnost opravljenih storitev v korist javnega organa, kljub odsotnosti cene v klasičnem pomenu besede, v odpovedi slednjega oglaševalskim prihodkom, od katerih bi bilo treba, kot v obravnavanem primeru, odbiti finančna in materialna nadomestila ter v pogodbi predvidene dajatve za objave?
            
         
               3)
            
            
               Ali glavna oziroma dodatna narava različnih obveznosti, ki so predvidene v pogodbi, igra kakršnokoli vlogo pri uporabi zgoraj navedene direktive?
            
         
      (1)  UL L 209, 24.7.1992, str. 1.